Document ID: /fineweb-2-swissfilter-quality_10-filterrobots/filtered/02675.jsonl.gz/13

La initiativa si cu participarea ES. Domnului Ambasador Vlad Vasiliu, dupa slujba duminicala de la Lausanne din 15 dec. 2019, la ora 12:00, se va oficia un Te-Deum pentru cei 30 de ani de la Revolutia din decembrie 1989. Cu acest prilej vor fi comemorati tinerii din toate orasele tarii care, în urma cu 30 de ani, si-au dat viata pentru eliberarea tarii de teroarea comunista, pentru libertatea si demnitatea poporului român.
Slujba din aceasta duminica se va oficia sus, in Templul Montriond, si în cadrul ei va cânta Corala « Ciprian Porumbescu » de la Suceava.
Dupa slujba se va organiza o colatiune pentru care preparatele si contributiile Dvs. sunt binevenite!